Ante Peterlić

**Ante Peterlić** (Kaštel Novi, 18. svibnja 1936. - Zagreb, 13. srpnja 2007.), hrvatski filmolog i enciklopedist.

## Biografija

Diplomirao je anglistiku i jugoslavistiku na Filozofskom fakultetu u Zagrebu (1959) te studirao na Kazališnoj akademiji (danas Akademija dramske umjetnosti). Bio je asistent režije, a 1969. režirao je, u samostalnoj i nezavisnoj produkciji FAS-a (Filmski autorski studio, Zagreb), dugometražni film *Slučajni život*, stilski srodan filmovima francuskoga Novog vala.

Od 1959. bavio se filmskom publicistikom, a od 1966. do 2006. predavao teoriju i povijest filma na Odsjeku za komparativnu književnost Filozofskog fakulteta u Zagrebu - od 1984. kao redoviti profesor - te kao honorarni predavač na Akademiji dramske umjetnosti. Prvi je u bivšoj Jugoslaviji doktorirao filmskom temom ("prvi hrvatski, a prije i prvi jugoslavenski filmolog i teoretičar" filma), bio je glavni urednik *Filmske enciklopedije* LZ ''Miroslav Krleža'' (I-II, 1986, 1990) i urednik struke film u ''Hrvatskoj enciklopediji'' (I-IX, A-Sk, 1999-2007), utemeljio je sveučilišnu nastavu filmologije u Hrvatskoj ("otac hrvatske filmologije"), bio utemeljitelj i glavni voditelj Škole medijske kulture  Hrvatskoga filmskog saveza (sada: Škola medijske kulture "Ante Peterlić"), savjetnik za igrani film pri Ministarstvu kulture, te predsjednik Vijeća za film i kinematografiju. Veliku popularnost stekao je 1980-ih televizijskom obrazovnom serijom *Što je film?* Bio je jedan od moderatora filmofilske emisije TV Zagreb *3, 2, 1, KRENI!* Bio je mentor doktorskih ili magistarskih znanstvenih radova većem broju filmologa (Hrvoje Turković, Vjekoslav Majcen, Mato Kukuljica, Bruno Kragić, Irena Paulus i drugi). Dobio je nagradu Društva hrvatskih filmskih radnika, godišnju nagradu Bartol Kašić, nagradu Vladimir Vuković Hrvatskog društva filmskih kritičara za životno djelo (1998), nagradu Vladimir Nazor za životno djelo na filmu (1999), Vjesnikovu nagradu Krešo Golik za životno djelo na filmu (2007) i Nagradu grada Zagreba za životno djelo (2007).

## Bibliografija
### Knjige
* *Pojam i struktura filmskog vremena* (1976)
* *Osnove teorije filma* (1977, 1982, 2000, 2001)
* *Ogledi o devet autora* (1982)
* *Filmska enciklopedija*, I-II (glavni urednik i autor koncepcije) (1986-1990)
* *Oktavijan Miletić* (s Vjekoslavom Majcenom, 2000)
* *Studije o 9 filmova* (2002)
* *Déja-vu: zapisi o prošlosti filma* (2005)
* *Povijest filma: rano i klasično razdoblje* (2008)
* *Između riječi i slike* (kao posebni broj časopisa *Zapis*, Hrvatski filmski savez, br. 69, 2010)
* *Filmska čitanka* (2010)

### Važniji članci
* *Pretapanja u filmovima Georgea Stevensa* (Filmska kultura, 1961, 24-25)
* "Filmska umjetnost", u *Enciklopediji Leksikografskog zavoda*, II, 1967.
* *Dodiri među filmom i književnošću* (Umjetnost riječi, 1968, 3) - pretiskano u *Između riječi i slike*
* *Tendencije političkog filma* (Filmska kultura, 1969, 68-69)
* *Pisana riječ u filmskom djelu* (Umjetnosti riječi, 1970, 1-2) - pretiskano u *Između riječi i slike*
* *O filmu detekcije* (Književna smotra, 1971, 9)
* *O filmskim žanrovima* (Prolog, 1975, 22)
* *Forme filmske fantastike* (Bilten Filmoteke 16, 1977, 3)
* *[[Howard Hawks]]* (Film, 1978, 10-11)
* *[[Ivo Hergešić]] o filmskoj poetici* (15 dana, 1988, 7)
* *Pesimističko putovanje [[John Ford|Johna Forda]]* (Kinoteka, 1989, 5)
* *Nostalgija [[John Ford|Johna Forda]]* (Kinoteka, 1989, 6)
* *Kušnja i redukcionizam [[John Ford|Johna Forda]]* (Kinoteka, 1989, 7-8)
* *[[David Lean]], raspršeno blago imperije* (Kinoteka, 1991, 29)
* *Filmska umjetnost: sedma, nova, mlada?* (Hrvatski filmski ljetopis, 1995, 1-2)
* *Skica za jednu povijest filma* (Treći program Hrvatskog radija, 1995, 48)
* *Ogledi iz filmske povijesti* (Treći program Hrvatskog radija, 1996, 49-50)
* *[[Martin Scorsese]]* (Umjetnost riječi, 1996, 2-3)
* *Klasični holivudski [[mjuzikl|musical]]* (Hrvatski filmski ljetopis, 2000, 22)
* *Urota kao žanr* (Hrvatski filmski ljetopis, 2001, 25)
* *Hrvatski dokumentarni film* (Zapis, 2003, 43) http://www.hfs.hr/hfs/zapis_clanak_detail.asp?sif=393 
* *[[H-8...]] - nekoć i sad* (Hrvatski filmski ljetopis, 2005, 44) http://www.ffzg.hr/kompk/TEKSTOVI%20NASTAVNIKA/A%20Peterlic%20H%208%20nekoc%20i%20sad.doc 
* *[[Mate Relja]] - profesija kao životni izbor* (Hrvatski filmski ljetopis, 2006, 47)
* *[[Ritam zločina]] [[Zoran Tadić|Zorana Tadića]] - razmišljanja o žanru* (Zapis, posebni broj, 2006) http://www.hfs.hr/hfs/zapis_clanak_detail.asp?sif=1599 

## Filmografija
* *Intima* (TV Zagreb, 1965; izgubljen)
* *Slučajni život* (1969)

## Izvori

## Literatura
* *3-2-1, kreni! (Zbornik radova u povodu 70. rođendana Ante Peterlića)*, urednik Nikica Gilić, Zagreb 2006.
* Hrvoje Turković, "Paradigma Peterlić", u: *Hrvatski filmski ljetopis*, 2007, br. 51.

## Vanjske veze
* Ante Peterlić u Bazi hrvatskog filma 
* Ante Peterlić na web-stranicama Odsjeka za komparativnu književnost 
* Tekstovi Ante Peterlića u ''Zapisu'' Hrvatskoga filmskog saveza 
* Ante Peterlić u ''Hrvatskom filmskom ljetopisu'' 
* ''Slučajni život'' na web-stranicama Festivala igranog filma u Puli 
* Posljednji intervju Ante Peterlića (Vijenac, 24. svibnja 2007.) 
* "Autor kultnih štiva generacijama filmofila" (Dragan Rubeša, Glas Slavonije, 15. srpnja 2007.) 
* "Prerani odlazak filmskog ilirca" (Jurica Pavičić, Jutarnji list, 15. srpnja 2007.)